Et ekstra vers til ”Blæsten går frisk over Limfjordens vande”

Bakkerne bølger langs Limfjordens vande
frodigt og mild langs fjordens kant.
Her må så mangen en ungersvend sande,
ungpigens øjne ham stærkest bandt.
Og når han går mod en fremmes havn
længes han hjem mod sin kvindes favn.

					Jens Frydendal, 2. september 2003

Erik Bertelsens sang er blevet en slags nationalsang i vores del af landet. Han skriver meget fint om sømanden, bonden og ungdommen, men han mangler efter min mening et vers om kvinden. Hvis du er enig, kan du med fordel sætte det her suppleringsvers ind som det næstsidste i sangen. Jeg håber Erik Bertelsen vil tilgive mig denne lille tilføjelse.